ประกาศกรมทรัพยากรน้ำบาดาลประกาศกรมทรัพยากรน้ำบาดาลเรื่องโครงสร้างและการจัดองค์กร อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของกรมทรัพยากรน้ำบาดาล[๑] โดยที่เป็นการสมควรปรับปรุงประกาศกรมทรัพยากรน้ำบาดาลเกี่ยวกับโครงสร้างและการจัดองค์กรอำนาจหน้าที่ วิธีการดำเนินงาน และสถานที่ติดต่อเพื่อขอรับข้อมูลข่าวสารให้เหมาะสมสอดคล้องกับโครงสร้างการแบ่งส่วนราชการ ภารกิจและอำนาจหน้าที่ของกรมทรัพยากรน้ำบาดาลในปัจจุบัน รวมทั้งเป็นไปตามมาตรา ๗ (๑) (๒)และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ เพื่อให้ประชาชนรับทราบข้อมูลข่าวสารของราชการได้อย่างถูกต้องอธิบดีกรมทรัพยากรน้ำบาดาล จึงออกประกาศไว้ ดังต่อไปนี้ข้อ๑ให้ยกเลิกประกาศกรมทรัพยากรน้ำบาดาล เรื่อง โครงสร้างและการจัดองค์กรอำนาจหน้าที่ วิธีดำเนินงาน และสถานที่ติดต่อเพื่อขอรับข้อมูลข่าวสารของกรมทรัพยากรน้ำบาดาลลงวันที่ ๑๔ สิงหาคม พ.ศ. ๒๕๕๐ข้อ๒ กรมทรัพยากรน้ำบาดาลมีภารกิจเกี่ยวกับการเสนอแนะในการจัดทำนโยบายและแผนและมาตรการที่เกี่ยวข้องกับทรัพยากรน้ำบาดาลสำรวจ บริหารจัดการ พัฒนา อนุรักษ์ ฟื้นฟู รวมทั้งควบคุม ดูแล กำกับ ประสาน ติดตามประเมินผล และแก้ไขปัญหาเกี่ยวกับทรัพยากรน้ำบาดาล พัฒนาวิชาการ กำหนดมาตรฐานและถ่ายทอดเทคโนโลยีด้านทรัพยากรน้ำบาดาลเพื่อการจัดการทรัพยากรน้ำบาดาลที่เป็นเอกภาพและยั่งยืนโดยมีอำนาจหน้าที่ดังต่อไปนี้(๑)เสนอแนะนโยบาย แผน มาตรการบริหารจัดการ พัฒนา อนุรักษ์และฟื้นฟูทรัพยากรน้ำบาดาล(๒)ควบคุม กำกับ ดูแล เกี่ยวกับทรัพยากรน้ำบาดาลให้เป็นไปตามกฎหมายว่าด้วยน้ำบาดาล(๓)ดำเนินการสำรวจประเมินศักยภาพ การพัฒนา การอนุรักษ์ ฟื้นฟูทรัพยากรน้ำบาดาลรวมทั้งการส่งเสริมการใช้ประโยชน์น้ำบาดาลและการบริหารจัดการทรัพยากรน้ำบาดาลให้เกิดประโยชน์สูงสุด(๔)ติดตาม ประเมินผล และตรวจสอบการบริหารจัดการอนุรักษ์และฟื้นฟูทรัพยากรน้ำบาดาลและผลกระทบที่เกิดจากการพัฒนาทรัพยากรน้ำบาดาล(๕)ศึกษา วิจัย และพัฒนากำหนดมาตรฐาน เทคโนโลยีใหม่ด้านน้ำบาดาลเพื่อการบริหารจัดการอนุรักษ์และฟื้นฟูทรัพยากรน้ำบาดาล(๖)เป็นศูนย์ข้อมูลสารสนเทศทรัพยากรน้ำบาดาล(๗)ตรวจสอบ วิเคราะห์คุณภาพน้ำบาดาลเพื่ออุปโภคบริโภค เกษตรกรรมและอุตสาหกรรม(๘)ดำเนินการและสนับสนุนเกี่ยวกับการเจาะและพัฒนาน้ำบาดาลเพื่อสนับสนุนการอุปโภคบริโภคอุตสาหกรรมและการเกษตรในพื้นที่ที่ได้รับมอบหมาย และพื้นที่ที่การหาแหล่งน้ำบาดาลที่ต้องใช้วิชาอุทกธรณีวิทยาขั้นสูงและพื้นที่ประสบภัยพิบัติธรรมชาติ(๙)บริหารจัดการทรัพยากรน้ำบาดาลเพื่อเตรียมความพร้อมในภาวะฉุกเฉินรวมทั้งการแก้ไขและบรรเทาปัญหาวิกฤตภัยธรรมชาติทั้งภัยแล้งและน้ำท่วม(๑๐)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมายข้อ๓ กรมทรัพยากรน้ำบาดาลมีโครงสร้างและอำนาจหน้าที่ของส่วนราชการภายใน ดังต่อไปนี้(๑)กลุ่มพัฒนาระบบบริหารทำหน้าที่หลักในการพัฒนาการบริหารของกรมให้เกิดผลสัมฤทธิ์มีประสิทธิภาพ และคุ้มค่ารับผิดชอบงานขึ้นตรงต่ออธิบดีกรมทรัพยากรน้ำบาดาล โดยมีอำนาจหน้าที่ ดังต่อไปนี้(ก)เสนอแนะให้คำปรึกษาแก่หัวหน้าส่วนราชการในกรมทรัพยากรน้ำบาดาลเกี่ยวกับยุทธศาสตร์การพัฒนาระบบราชการ(ข)ติดตาม ประเมินผล และจัดทำรายงานเกี่ยวกับการพัฒนาระบบราชการในกรมทรัพยากรน้ำบาดาล(ค)ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆและหน่วยงานภายในกรมทรัพยากรน้ำบาดาล(ง)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒)กลุ่มตรวจสอบภายใน ทำหน้าที่หลักในการตรวจสอบการดำเนินงานภายในกรมและสนับสนุนการปฏิบัติงานของกรมรับผิดชอบขึ้นตรงต่ออธิบดีกรมทรัพยากรน้ำบาดาล โดยมีอำนาจหน้าที่ ดังต่อไปนี้(ก)ดำเนินการเกี่ยวกับการตรวจสอบด้านการบริหาร การเงินและการบัญชีของกรมทรัพยากรนํ้าบาดาล(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓)กลุ่มนิติการ ทำหน้าที่ในการดำเนินงานเกี่ยวกับกฎหมายและระเบียบภาครัฐต่าง ๆที่เกี่ยวข้องในกิจการของกรมทรัพยากรน้ำบาดาลรับผิดชอบขึ้นตรงต่ออธิบดีกรมทรัพยากรน้ำบาดาลโดยมีอำนาจหน้าที่ดังต่อไปนี้(ก)ดำเนินการตามกฎหมายว่าด้วยน้ำบาดาล และกฎหมายอื่นที่เกี่ยวข้อง(ข)ดำเนินการเกี่ยวกับงานนิติกรรมและสัญญา งานเกี่ยวกับความรับผิดทางแพ่ง อาญางานคดีปกครอง และงานคดีอื่นที่อยู่ในอำนาจหน้าที่ของกรมทรัพยากรน้ำบาดาล(ค)ดำเนินการเกี่ยวกับการพัฒนากฎหมายที่อยู่ในความรับผิดชอบของกรมทรัพยากรน้ำบาดาล(ง)ให้คำปรึกษาแนะนำแก่บุคลากรและหัวหน้าส่วนราชการในกรมทรัพยากรน้ำบาดาลเกี่ยวกับกฎหมายและระเบียบภาครัฐต่างๆที่เกี่ยวข้องในกิจการของกรมทรัพยากรน้ำบาดาลและปฏิบัติงานร่วมกับส่วนราชการในกรมทรัพยากรน้ำบาดาลและหน่วยงานอื่นของรัฐที่เกี่ยวข้อง(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔)ศูนย์ประสานงานด้านน้ำบาดาลเพื่อสนับสนุนโครงการอันเนื่องมาจากพระราชดำริเป็นส่วนราชการที่จัดตั้งขึ้นเป็นการภายในรับผิดชอบขึ้นตรงต่ออธิบดีกรมทรัพยากรน้ำบาดาลหรือรองอธิบดีกรมทรัพยากรน้ำบาดาลที่อธิบดีกรมทรัพยากรน้ำบาดาลมอบหมายโดยมีอำนาจหน้าที่ ดังต่อไปนี้(ก)ควบคุมกำกับดูแลและรับผิดชอบโครงการด้านน้ำบาดาลเพื่อสนับสนุนโครงการอันเนื่องมาจากพระราชดำริด้านน้ำบาดาลในพื้นที่ทั่วประเทศ(ข)จัดทำแผนงานงบประมาณโครงการและการดำเนินการตามแผนงานที่เกี่ยวข้องกับโครงการอันเนื่องมาจากพระราชดำริรวมถึงการติดตามประเมินผลและจัดทำรายงานผลการปฏิบัติงาน(ค)สนับสนุนการศึกษา วิจัย และพัฒนาด้านน้ำบาดาลที่เกี่ยวข้องกับโครงการอันเนื่องมาจากพระราชดำริของกรมทรัพยากรน้ำบาดาล(ง)ประสานความร่วมมือและสนับสนุนการดำเนินงานกับหน่วยงานด้านการประสานงานสนองพระราชดำริของกระทรวงทรัพยากรธรรมชาติและสิ่งแวดล้อมและหน่วยงานอื่นที่เกี่ยวข้อง(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(ฉ)ปฏิบัติหน้าที่อื่นตามที่อธิบดีกรมทรัพยากรน้ำบาดาลมอบหมาย(๕)สำนักบริหารกลาง มีอำนาจหน้าที่ ดังต่อไปนี้(ก)ดำเนินการเกี่ยวกับการบริหารงานทั่วไป งานสารบรรณและงานช่วยอำนวยการของกรมทรัพยากรน้ำบาดาล(ข)ดำเนินการเกี่ยวกับการเงิน การบัญชี การงบประมาณ การพัสดุอาคารสถานที่และยานพาหนะของกรมทรัพยากรน้ำบาดาล(ค)ดำเนินการเกี่ยวกับการบริหารงานบุคคล การพัฒนาข้าราชการการเสริมสร้างวินัยและรักษาระบบคุณธรรมของกรมทรัพยากรน้ำบาดาล(ง)ประชาสัมพันธ์และเผยแพร่ข้อมูลกิจกรรม ความรู้ ความก้าวหน้าและผลงานของกรมทรัพยากรน้ำบาดาล(จ)ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของกรมทรัพยากรน้ำบาดาล(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๖)กองแผนงาน มีอำนาจหน้าที่ ดังต่อไปนี้(ก)จัดทำแผนแม่บทการบริหารจัดการ อนุรักษ์และฟื้นฟูแหล่งน้ำบาดาล(ข)จัดทำแผนงาน โครงการพัฒนาน้ำบาดาล(ค)ประสานการบริหารจัดการทรัพยากรน้ำบาดาล(ง)ติดตาม ประเมินผลการดำเนินงานตามแผนงานโครงการ(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๗)กองวิเคราะห์น้ำบาดาล เป็นส่วนราชการที่จัดตั้งขึ้นเป็นการภายใน มีอำนาจหน้าที่ดังต่อไปนี้(ก)ตรวจสอบ รับรองคุณภาพ และปรับปรุงคุณภาพน้ำบาดาล(ข)กำหนดมาตรฐาน พัฒนารูปแบบและวิธีการปรับปรุงคุณภาพน้ำบาดาล(ค)รับรอง ควบคุม กำกับ ดูแล และกำหนดมาตรฐานสถาบันวิเคราะห์คุณภาพน้ำบาดาลที่จะใช้บริโภคได้ภาคเอกชน(ง)ติดตาม เฝ้าระวัง และประเมินสถานการณ์การปนเปื้อนของมวลสารสู่แหล่งน้ำบาดาล(จ)ตรวจวิเคราะห์คุณภาพน้ำบาดาลเพื่อสนับสนุนงานวิชาการด้านน้ำบาดาลรวมทั้งเพื่อการอุปโภค บริโภค เกษตรกรรม และอุตสาหกรรม(ฉ)ศึกษาคุณภาพน้ำบาดาลในพื้นที่เสี่ยงต่อการปนเปื้อนของสารพิษสู่แหล่งน้ำบาดาล(ช)ปฏิบัติภารกิจร่วมกันหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๘)ศูนย์เทคโนโลยีสารสนเทศทรัพยากรน้ำบาดาล มีอำนาจหน้าที่ ดังต่อไปนี้(ก)จัดระบบการสำรวจ การเก็บ และการใช้ประโยชน์ข้อมูลของหน่วยงานในสังกัดและเป็นศูนย์ข้อมูลและระบบสารสนเทศของกรมทรัพยากรน้ำบาดาล(ข)พัฒนาข้อมูลและระบบสารสนเทศทรัพยากรน้ำบาดาล และให้บริการรวมทั้งเผยแพร่ข้อมูลสารสนเทศทรัพยากรน้ำบาดาล(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๙)สำนักควบคุมกิจการน้ำบาดาล มีอำนาจหน้าที่ ดังต่อไปนี้(ก)ควบคุมการใช้ทรัพยากรน้ำบาดาลให้เป็นไปตามแผนการใช้ทรัพยากรน้ำบาดาลแห่งชาติและแผนการจัดสรรทรัพยากรน้ำบาดาลอย่างยั่งยืน(ข)กำกับ ดูแล การประกอบกิจการน้ำบาดาล ตามกฎหมายว่าด้วยน้ำบาดาล(ค)ฝึกอบรมผู้ควบคุม รับผิดชอบการเจาะน้ำบาดาลและการอุดกลบบ่อน้ำบาดาล(ง)ปฏิบัติภารกิจในการจัดให้มีการจดทะเบียนช่างเจาะน้ำบาดาลและผู้รับเหมาเจาะน้ำบาดาลรวมทั้งดำเนินการเพื่อออกหนังสือรับรองให้วิศวกรและนักธรณีวิทยา(จ)บริหารจัดการกองทุนพัฒนาน้ำบาดาล รวมทั้งบริหารโครงการต่าง ๆในกองทุนพัฒนาน้ำบาดาล(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๐)สำนักพัฒนาน้ำบาดาล มีอำนาจหน้าที่ดังต่อไปนี้(ก)เสนอแนะแผนงานและพัฒนากิจการน้ำบาดาล(ข)ศึกษา วิจัย และพัฒนาเทคโนโลยีด้านการพัฒนาน้ำบาดาล(ค)พัฒนาและจัดทำมาตรฐาน ข้อกำหนด หลักเกณฑ์และคู่มือด้านการพัฒนาและบริหารจัดการน้ำบาดาล(ง)ฝึกอบรม ถ่ายทอดและเผยแพร่ความรู้เทคนิคต่าง ๆ ที่เกี่ยวข้องกับการพัฒนาน้ำบาดาล(จ)ให้การสนับสนุนและคำปรึกษาด้านวิชาการเกี่ยวกับการพัฒนาน้ำบาดาล(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๑)สำนักสำรวจและประเมินศักยภาพน้ำบาดาล มีอำนาจหน้าที่ ดังต่อไปนี้(ก)สำรวจและทำแผนที่อุทกธรณีวิทยา(ข)สำรวจธรณีฟิสิกส์ และภาพถ่ายทางอากาศ และดาวเทียม(ค)ดำเนินการเกี่ยวกับการสำรวจและประเมินศักยภาพน้ำบาดาลเพื่อประโยชน์ในการบริหารจัดการ(ง)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๒)สำนักอนุรักษ์และฟื้นฟูทรัพยากรน้ำบาดาล มีอำนาจหน้าที่ดังต่อไปนี้(ก)เสนอแนะมาตรการเกี่ยวกับการบริหารจัดการและการอนุรักษ์ฟื้นฟูทรัพยากรน้ำบาดาล(ข)เฝ้าระวังระดับน้ำและคุณภาพน้ำบาดาล(ค)ป้องกันและแก้ไขวิกฤตน้ำบาดาล และผลกระทบต่อแหล่งน้ำบาดาลและสิ่งแวดล้อม(ง)ศึกษา วิจัย การอนุรักษ์ และฟื้นฟูทรัพยากรน้ำบาดาล(จ)ตรวจวิเคราะห์คุณภาพน้ำเพื่ออุปโภคบริโภค อุตสาหกรรมและเกษตรกรรม(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๓)สำนักทรัพยากรน้ำบาดาล เขต ๑ - ๑๒ (สำนักทรัพยากรน้ำบาดาล ๗ - ๑๒เป็นส่วนราชการที่จัดตั้งขึ้นเป็นการภายใน) ปฏิบัติงานในเขตพื้นที่ส่วนภูมิภาคและมีอำนาจหน้าที่ ดังต่อไปนี้ก.ปฏิบัติงานในเขตพื้นที่ส่วนภูมิภาค(ก)สำนักทรัพยากรน้ำบาดาล เขต ๑ (ลำปาง) มีพื้นที่จังหวัดที่รับผิดชอบ ได้แก่จังหวัดเชียงราย จังหวัดเชียงใหม่ จังหวัดพะเยา จังหวัดแพร่ จังหวัดน่านจังหวัดลำปาง จังหวัดลำพูนและจังหวัดแม่ฮ่องสอน(ข)สำนักทรัพยากรน้ำบาดาล เขต ๒ (สุพรรณบุรี) มีพื้นที่จังหวัดที่รับผิดชอบ ได้แก่จังหวัดสุพรรณบุรี จังหวัดกาญจนบุรี จังหวัดชัยนาท จังหวัดนครสวรรค์จังหวัดนนทบุรี จังหวัดปทุมธานี จังหวัดพระนครศรีอยุธยา จังหวัดสิงห์บุรีจังหวัดอ่างทอง และจังหวัดอุทัยธานี(ค)สำนักทรัพยากรน้ำบาดาล เขต ๓ (สระบุรี) มีพื้นที่จังหวัดที่รับผิดชอบ ได้แก่จังหวัดสระบุรี จังหวัดนครนายก จังหวัดปราจีนบุรี จังหวัดเพชรบูรณ์และจังหวัดลพบุรี(ง)สำนักทรัพยากรน้ำบาดาล เขต ๔ (ขอนแก่น) มีพื้นที่จังหวัดที่รับผิดชอบ ได้แก่จังหวัดขอนแก่น จังหวัดกาฬสินธุ์ จังหวัดมหาสารคาม จังหวัดเลยและจังหวัดหนองบัวลำภู(จ)สำนักทรัพยากรน้ำบาดาล เขต ๕ (นครราชสีมา) มีพื้นที่จังหวัดที่รับผิดชอบ ได้แก่จังหวัดนครราชสีมา จังหวัดชัยภูมิ จังหวัดบุรีรัมย์ และจังหวัดสุรินทร์(ฉ)สำนักทรัพยากรน้ำบาดาล เขต ๖ (ตรัง) มีพื้นที่จังหวัดที่รับผิดชอบ ได้แก่จังหวัดตรัง จังหวัดกระบี่ จังหวัดชุมพร จังหวัดนครศรีธรรมราช จังหวัดพังงาจังหวัดภูเก็ต จังหวัดระนอง และจังหวัดสุราษฎร์ธานี(ช)สำนักทรัพยากรน้ำบาดาล เขต ๗ (กำแพงเพชร) มีพื้นที่จังหวัดที่รับผิดชอบ ได้แก่จังหวัดกำแพงเพชร จังหวัดตาก จังหวัดสุโขทัย จังหวัดพิษณุโลก จังหวัดพิจิตรและจังหวัดอุตรดิตถ์(ซ)สำนักทรัพยากรน้ำบาดาล เขต ๘ (ราชบุรี) มีพื้นที่จังหวัดที่รับผิดชอบ ได้แก่จังหวัดราชบุรี จังหวัดประจวบคีรีขันธ์ จังหวัดนครปฐม จังหวัดเพชรบุรีจังหวัดสมุทรปราการ จังหวัดสมุทรสงคราม และจังหวัดสมุทรสาคร(ฌ)สำนักทรัพยากรน้ำบาดาล เขต ๙ (ระยอง) มีพื้นที่จังหวัดที่รับผิดชอบ ได้แก่จังหวัดระยอง จังหวัดจันทบุรี จังหวัดฉะเชิงเทรา จังหวัดชลบุรี จังหวัดตราดและจังหวัดสระแก้ว(ญ)สำนักทรัพยากรน้ำบาดาล เขต ๑๐ (อุดรธานี) มีพื้นที่จังหวัดที่รับผิดชอบ ได้แก่จังหวัดอุดรธานี จังหวัดนครพนม จังหวัดมุกดาหาร จังหวัดสกลนคร จังหวัดหนองคายและจังหวัดบึงกาฬ(ฎ)สำนักทรัพยากรน้ำบาดาล เขต ๑๑ (อุบลราชธานี) มีพื้นที่จังหวัดที่รับผิดชอบ ได้แก่จังหวัดอุบลราชธานี จังหวัดยโสธร จังหวัดร้อยเอ็ด จังหวัดศรีสะเกษและจังหวัดอำนาจเจริญ(ฏ)สำนักทรัพยากรน้ำบาดาล เขต ๑๒ (สงขลา) มีพื้นที่จังหวัดที่รับผิดชอบ ได้แก่จังหวัดสงขลา จังหวัดนราธิวาส จังหวัดปัตตานี จังหวัดพัทลุง จังหวัดยะลาและจังหวัดสตูลข.อำนาจหน้าที่(ก)จัดทำข้อเสนอแนะ มาตรการ แผนงาน และงบประมาณในการบริหารจัดการทรัพยากรน้ำบาดาลในส่วนที่รับผิดชอบ ให้สอดคล้องกับเป้าหมายและยุทธศาสตร์ของกรมจังหวัดและหน่วยงานที่เกี่ยวข้อง(ข)ดำเนินการศึกษา สำรวจ ประเมินศักยภาพน้ำบาดาลและอนุรักษ์ฟื้นฟูแหล่งน้ำบาดาลในระดับพื้นที่(ค)บริหารจัดการ และพัฒนาแหล่งน้ำบาดาลให้เกิดประโยชน์สูงสุดทั้งด้านอุปโภคบริโภคอุตสาหกรรมและเกษตรกรรม(ง)ส่งเสริมและสนับสนุนในการกำกับดูแล ควบคุม เพื่อให้เป็นไปตามกฎหมายว่าด้วยน้ำบาดาล(จ)สนับสนุนการพัฒนาโครงการอันเนื่องมาจากพระราชดำริ(ฉ)ดำเนินการแก้ไขปัญหาความเดือดร้อนแก่ประชาชนในพื้นที่ประสบภัยพิบัติธรรมชาติ(ช)ให้คำปรึกษาและถ่ายทอดเทคโนโลยีด้านการพัฒนาและบริหารจัดการน้ำบาดาลให้แก่องค์กรปกครองส่วนท้องถิ่นและประชาชน(ซ)สนับสนุนและส่งเสริมการมีส่วนร่วมและการเผยแพร่ประชาสัมพันธ์(ฌ)ให้บริการข้อมูลและสารสนเทศน้ำบาดาลในพื้นที่รับผิดชอบรวมทั้งบริการวิเคราะห์คุณภาพน้ำบาดาลในเบื้องต้น(ญ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๔สถานที่ติดต่อเพื่อขอรับข้อมูลข่าวสารของกรมทรัพยากรน้ำบาดาล มีดังนี้(๑)สถานที่ติดต่อขอรับข้อมูลข่าวสารในกรุงเทพมหานคร ติดต่อได้ที่ศูนย์บริการข้อมูลข่าวสารกรมทรัพยากรน้ำบาดาล อาคาร ๑ ชั้น ๒ เลขที่ ๒๖/๘๓ซอยงามวงศ์วาน ๕๔ ถนนงามวงศ์วาน แขวงลาดยาว เขตจตุจักร กรุงเทพมหานคร ๑๐๙๐๐โทรศัพท์ ๐ ๒๒๙๙ ๓๙๐๐ โทรสาร ๐ ๒๒๙๙ ๓๙๒๖ เว็บไซต์ (๒)สถานที่ติดต่อขอรับข้อมูลข่าวสารในส่วนภูมิภาค ติดต่อได้ที่ สำนักทรัพยากรน้ำบาดาลเขต ๑ - ๑๒ ดังนี้(ก)สำนักทรัพยากรน้ำบาดาล เขต ๑ (ลำปาง) เลขที่ ๔๓๐ หมู่ที่ ๒ ตำบลศาลา อำเภอเกาะคาจังหวัดลำปาง ๕๒๑๓๐ โทรศัพท์ ๐ ๕๔๒๘ ๒๓๕๖ โทรสาร ๐ ๕๔๒๘ ๒๓๕๗(ข)สำนักทรัพยากรน้ำบาดาล เขต ๒ (สุพรรณบุรี) เลขที่ ๒๕๕ หมู่ที่ ๑ ตำบลโคกโคเฒ่าอำเภอเมือง จังหวัดสุพรรณบุรี ๗๒๐๐๐ โทรศัพท์/โทรสาร ๐ ๓๕๔๔ ๐๓๓๑(ค) สำนักทรัพยากรน้ำบาดาล เขต ๓ (สระบุรี) เลขที่ ๘๑หมู่ที่ ๕ ถนนสุวรรณศร ตำบลโคกแย้ อำเภอหนองแค จังหวัดสระบุรี ๑๘๒๓๐ โทรศัพท์ ๐ ๓๖๓๘๗๒๗๑ โทรสาร ๐ ๓๖๓๘ ๗๒๐๐(ง)สำนักทรัพยากรน้ำ บาดาล เขต ๔ (ขอนแก่น) เลขที่ ๒๗๐ หมู่ที่ ๑๔ ถนนมิตรภาพตำบลในเมือง อำเภอเมือง จังหวัดขอนแก่น ๔๐๐๐๐ โทรศัพท์ ๐ ๔๓๒๓ ๖๖๖๓ โทรสาร ๐ ๔๓๒๔๖๖๙๘(จ)สำนักทรัพยากรน้ำบาดาล เขต ๕ (นครราชสีมา) เลขที่ ๘๗ หมู่ที่ ๔ ถนนราชสีมา -ปักธงชัย ตำบลปรุใหม่ อำเภอเมือง จังหวัดนครราชสีมา ๓๐๐๐๐ โทรศัพท์ ๐ ๔๔๙๕ ๓๗๙๑โทรสาร ๐ ๔๔๙๕ ๓๗๙๒(ฉ) สำนักทรัพยากรน้ำบาดาล เขต ๖ (ตรัง) เลขที่ ๑๑๔ หมู่ที่๖ ตำบลบ้านควนอำเภอเมือง จังหวัดตรัง ๙๒๐๐๐ โทรศัพท์ ๐ ๗๕๒๒ ๔๙๙๑ โทรสาร ๐ ๗๕๒๒ ๔๙๙๐(ช)สำนักทรัพยากรน้ำบาดาล เขต ๗ (กำแพงเพชร) เลขที่ ๘๔ หมู่ที่ ๘ ตำบลทรงธรรม อำเภอเมือง จังหวัดกำแพงเพชร ๖๒๐๐๐ โทรศัพท์๐ ๕๕๘๕ ๑๑๒๗ - ๘ โทรสาร ๐ ๕๕๘๕ ๑๑๒๙(ซ) สำนักทรัพยากรน้ำบาดาล เขต ๘ (ราชบุรี) เลขที่ ๒๗๓หมู่ที่ ๑ ตำบลหินกองอำเภอเมือง จังหวัดราชบุรี ๗๐๐๐๐ โทรศัพท์/โทรสาร ๐ ๓๒๓๓ ๔๘๗๒ - ๕(ฌ)สำนักทรัพยากรน้ำบาดาล เขต ๙ (ระยอง) เลขที่ ๙๔ หมู่ที่ ๒ ตำบลวังหว้า อำเภอแกลงจังหวัดระยอง ๒๑๑๑๐ โทรศัพท์ ๐ ๓๘๖๗ ๒๕๐๖ โทรสาร ๐ ๓๘๖๗ ๒๕๐๖(ญ)สำนักทรัพยากรน้ำบาดาล เขต ๑๐ (อุดรธานี) ถนนอุดร - สกลนคร อำเภอเมืองจังหวัดอุดรธานี ๔๑๐๐๐ โทรศัพท์ ๐ ๔๒๒๙ ๐๒๓๑ โทรสาร ๐ ๔๒๒๙ ๐๓๕๕(ฎ)สำนักทรัพยากรน้ำบาดาล เขต ๑๑ (อุบลราชธานี) เลขที่ ๑๕๙ หมู่ที่ ๑ ตำบลแจระแมอำเภอเมือง จังหวัดอุบลราชธานี ๓๔๐๐๐ โทรศัพท์ ๐ ๔๕๓๑ ๑๐๒๕ โทรสาร ๐ ๔๕๓๑ ๑๗๖๓(ฏ)สำนักทรัพยากรน้ำบาดาล เขต ๑๒ (สงขลา) เลขที่ ๔๓๙/๑๐ หมู่ที่ ๒ ถนนสงขลา - เกาะยอ ตำบลพะวง อำเภอเมืองจังหวัดสงขลา ๙๐๐๐๐ โทรศัพท์ ๐ ๗๔๔๔ ๗๑๐๖ ๗ โทรสาร ๐ ๗๔๔๔ ๗๑๐๗ประกาศ ณ วันที่ ๒๙มิถุนายน พ.ศ. ๒๕๕๙สุพจน์ เจิมสวัสดิพงษ์อธิบดีกรมทรัพยากรน้ำบาดาลกัญฑรัตน์/ปริยานุช/จัดทำ๑๗ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๕ ง/หน้า ๗/๑๐ สิงหาคม ๒๕๕๙